Valdis Dombrovskis

Valdis Dombrovskis (g. 1971 m. rugpjūčio 5 d. Rygoje) – Latvijos ekonomistas, politinis veikėjas, buvęs Latvijos ministras pirmininkas (2009–2013 m.). 

Europos Komisijos vicepirmininkas bei euro reikalų ir socialinio dialogo komisaras (nuo 2014 m. lapkričio 1 d.).

 Biografija 
1993 m. baigė Latvijos universiteto Fizikos ir matematikos fakultetą, fizikos bakalauras. 1995 m. Rygos technologijos universitetas suteikė technikos ir ekonomikos mokslų bakalauro laipsnį. 1996 m. Latvijos universiteto fizikos mokslų magistras. 2005-2007 m. studijavo Rygos technologijos universiteto Inžinerinės ekonomikos fakultete, muitų ir mokesčių administravimo magistras.

1991-1993 m. Latvijos universiteto kietųjų kūnų fizikos instituto laborantas, 1993–1995 m. Latvijos universiteto puslaidininkių fizikos katedros laborantas, 1995–1996 m. Vokietijos Mainco universiteto fizikos instituto laborantas, 1997-1998 m. Latvijos universiteto kietųjų kūnų fizikos instituto mokslo darbuotojas, 1998 m. JAV Merilendo universiteto Elektrotechnikos fakulteto laborantas, 1998-1999 m. Latvijos banko Pinigų politikos skyriaus makroekonominės analizės specialistas, 1999-2001 m. vyresnysis ekonomistas, 2001-2002 m. vyriausiasis ekonomistas.

2002-2004 m. partijos Jaunais laiks (Naujas laikas) valdybos narys. 2002–2004 m. Latvijos Seimo aštuntosios kadencijos narys, Latvijos finansų ministras, 2004-2006 m. Latvijos ekonomikos ministro patarėjas. 2003-2004 m. stebėtojas Europos Parlamente, nuo 2004 m. Europos Parlamento narys, Biudžeto komiteto narys, Europos liaudies partijos (krikščionių demokratų) ir Europos demokratų frakcijos biuro narys.Valdis Dombrovskis

Prasidėjus finansinei krizei, 2009 m. vasario 26 d. paskirtas Latvijos ministru pirmininku, suformavo koalicinę vyriausybę, kurioje dalyvavo penkios politinės partijos: Jaunais laiks, Piliečių sąjunga, Tautos partija, Žaliųjų ir valstiečių sąjunga bei sąjūdis Tėvynei ir Laisvei/LNNK.

Po neeilinių Seimo rinkimų, 2010 m. lapkričio mėn. V.Dombrovskis suformavo naują koalicinę vyriausybę.

Po „Maxima“ parduotuvės Rygoje stogo griūties, 2013 m. gruodžio 27 d. atsistatydino iš ministro pirmininko pareigųhttp://www.15min.lt/naujiena/aktualu/pasaulis/po-tragedijos-maximoje-atsistatydino-latvijos-premjeras-valdis-dombrovskis-57-388121.

Nuo 2014 m. lapkričio 1 d. - Europos Komisijos pirmininko Jean-Claude Junckerio pavaduotojas, euro reikalų bei socialinio dialogo komisaras.

 Šaltiniai 

|-

|-

Kategorija:Europos Parlamento nariai (Latvija)
Kategorija:Latvijos Seimo deputatai
Kategorija:Latvijos ministrai pirmininkai
Kategorija:Latvijos ekonomistai
Kategorija:Latvijos finansų ministrai
Kategorija:ES komisarai nuo Latvijos